Tijorat banklariga nisbatan malaka talablari yangilandi

Tijorat banklari va ularning filiallari rahbarlari, bosh buxgalterlari, boshqaruv a'zolari, mikrokredit tashkilotlari hamda kredit byurolarining ijro organlari rahbarlariga nisbatan malaka talablari yangilandi. Bu haqda Adliya vazirligi axborot xizmati xabar bermoqda.
Bugungi kunga qadar tijorat banklari va ularning filiallari rahbarlari, bosh buxgalterlari, boshqaruv a'zolari, mikrokredit tashkilotlari hamda kredit byurolarining ijro organlari rahbarlari lavozimlariga tavsiya etilayotgan nomzodlar Markaziy bankda tashkil etiladigan nomzodlarni kasbga muvofiqligini aniqlash komissiyasining ijobiy xulosasi asosida lavozimiga tayinlanar edi.
Ushbu hujjatga asosan mazkur tartib bekor qilindi. 
Mazkur hujjatga asosan tijorat banklari va ularning filiallari rahbarlari, bosh buxgalterlari, boshqaruv a'zolari, mikrokredit tashkilotlari hamda kredit byurolarining ijro organlari rahbarlari lavozimlariga tavsiya etilayotgan nomzodlar oliy iqtisodiy ma'lumotga, bank-moliya yo‘nalishida, shu jumladan bank tizimida mazkur hujjatda belgilangan ish stajiga ega bo‘lishi lozim.
Shu bilan birga, tijorat banklari boshqaruvi a'zoligiga bankning yuridik xizmati rahbari kiritilgan taqdirda, u oliy yuridik ma'lumotga hamda bank tizimida kamida uch yillik ish tajribasiga ega bo‘lishi lozimligi belgilandi.